Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 454/11/7712	Svidník, 4.4.2012
EEČ : 2-60-16-2012

U Z N E S E N I E

Trestná vec:	obvinený XXXXX 
Zločin:	neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že ako konateľ spoločnosti s ručením obmedzeným WIZARD so sídlom v Stropkove, Chotčanská z miezd svojich zamestnncov zrazil príspevky na sociálne poistenie za mesiace december 2008, v sume 1 005,54 eur, marec 2009 v sume 1 024,10 eur, apríl 2009 v sume 902,50 eur a jún 2009 v sume 880,80 eur, no tieto platby  neodviedol na účet pobočky akciovej spoločnosti Socíálna poisťovňa vo Svidníku, ale použil ich na iný účel
Právna veta:
lebo zanikla trestnosť činu
Odôvodnenie:
	Uznesením vyšetrovateľa bývalého Úradu justičnej a kriminálnej polície OR PZ vo Svidníku  ČVS: ORP-369/JP-SK-2009 z 19.5.2010 bolo začaté trestné stíhanie vo veci zločinu neodvedenia dane a poistného podľa § 277 ods. 1, 2 písm. b/  Tr. zák. a uznesením vyšetrovateľa PZ súčasného odboru kriminálnej polície OR PZ vo Svidníku ČVS: ORP-222/OEK-SK-2011 z 11.11.2011 bolo pre tento zločin vznesené obvinenie XXXXX, ktorý ho mal spáchať tak, ako to je uvedené vo výroku tohto uznesenia. 
	Dňa 28.3.2012 mi vyšetrovateľ PZ predložil vyšetrovací spis s návrhom, aby trestné stíhanie obvineného XXXXX pre uvedený zločin bolo podľa § 215 ods. 1 písm. h/ Tr. por. zastavené. 
	Po preskúmaní vyšetrovacieho spisu som sa s návrhom vyšetrovateľa stotožnil.
	V zmysle § 86 písm . e/ Tr. zák. trestnosť činu zaniká vtedy, ak ide o trestný čin neodvedenia dane a poistného podľa § 277 a ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
	Z podacieho lístka číslo 35109, fotokópia ktorého je súčasťou vyšetrovacieho spisu je zrejmé, že obvinený 26.3.2012 na účet pobočky a.s. Sociálna poisťovňa Svidník číslo 7000156963/8180 zaplatil 5 494,- eur, čo potvrdil aj splnomocnený zástupca sociálnej poisťovne XXXXX vo svojej výpovedi z 26.3.2012. 
	Vzhľadom na uvedené bolo potrebné rozhodnúť tak, ako to je uvedené vo výroku uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor